**Zmluva o poskytovaní služieb**

**uzatvorená v súlade s ustanoveniami  Obchodného zákonníka**

**Zmluvné strany:**

**Objednávateľ:**

**Slovenská konsolidačná a.s.**

so sídlom: Cintorínska 21, 814 99 Bratislava 1, Slovenská republika,

zapísaná: v oddiely Sa, vložke č. 2257/B Obchodného registra vedeného Okresným súdom Bratislava I

zastúpená: .................................

a ..............................

IČO: 35776005

DIČ: 2021483585

(ďalej aj „Objednávateľ alebo SK, a.s.“)

a

**Zhotoviteľ:**

**.................................................**

so sídlom: ...................................

zapísaná: .....................................

zastúpená: ..................................

IČO: ................

DIČ: ...................

(ďalej aj „Zhotoviteľ“)

spoločne ďalej aj „Zmluvné strany“

## Preambula

## Slovenská konsolidačná, a.s. využíva pri plnení predmetu svojej činnosti okrem iných aj informačný systém CDT2 (ďalej aj „IS CDT2“) pre Správu pohľadávok, ktorý však v súčasnosti nespĺňa všetky požiadavky Objednávateľa nevyhnuté pre riadne vykonávanie správy pohľadávok a činností s ňou súvisiacich.

1. ***Predmet plnenia***
	1. V nadväznosti na vyššie uvedené sa Zhotoviteľ zaväzuje dodať Objednávateľovi služby, na základe ktorých budú rozšírené existujúce funkcie informačného systému CDT2 (ďalej aj „IS CDT2“) v súvislosti s novými požiadavkami pre zabezpečenie procesov pri správe pohľadávok v IS CDT2.
	2. Zhotoviteľ sa zaväzuje dodať Objednávateľovi predmet plnenia podľa odseku 2.1 tohto článku tak, aby bol v súlade s nasledujúcou technickou a funkčnou špecifikáciou:
		1. Spracovanie nového spôsobu podpisovania operácií vykonávaných v IS CDT2. Vytvorenie obrazovky s možnosťou zadávania PIN kódu, pre použitie podpisu chránené heslom. Uloženie zadaného záznamu do databázy v šifrovanom tvare. Zapracovanie možnosti zmeny PIN kódu. Návrh štruktúry potrebných polí a spôsobu použitia.
		2. Spracovanie automatizovaného Vyradenia pohľadávok zaradených do exekučného konania ukončeného zastavením starej exekúcie. Nastavenie automatického generovania vyradenia pohľadávok s nastavením WorkFlow na schválenie riaditeľom odboru. Vytvorenie tlačítka na vrátenie pohľadávky z Vyradenia do zoznamu exekúcií zaradených na vyradenie.
		3. Spracovanie zobrazenia úhrady paušálnych trov k exekučnému konaniu. Prenos úhrad do IS CDT2 zo SRS, zapracovanie importu do nočného spracovania. Návrh štruktúry dát potrebných k zobrazeniu.
		4. Rozšírenie prehľadu informácií o katastrálnych údajoch. Zapracovanie pravidelného preverovania portfólia na katastri nehnuteľností. Možnosť preverovania jednotlivo. Možnosť importu zadaných IČO alebo dátumu narodenia, mena a priezviska. Dátum preverovania evidovať pri nehnuteľnosti. Informáciu o vlastníctve nehnuteľnosti evidovať v prehľade subjektov s uvedením dátumu preverovania. Možnosť zobrazovania listu vlastníctva.
		5. Spracovanie späťvzatia Oznámenia o ukončení starej exekúcie. Návrh procesu, návrh vstupných parametrov pre realizovanie procesu WorkFlow pred doručením Oznámenia o ukončení starej exekúcie. Zaradenie záznamov do novej zostavy.
		6. Hromadné ukončenie exekúcií, možnosť výberu dôvodu ukončenia exekúcie, zadanie dátumu ukončenia exekúcie a celkové ukončenia vymáhania typu exekúcia.
		7. Hromadný odpis pohľadávok za dlžníka. Pri výbere dlžníka sa zadefinujú potrebné dôvody na odpis pohľadávok. Ponúkne sa zoznam pohľadávok, ktoré spĺňajú podmienky pre hromadný odpis a správca cez checkzamestnancombox označí všetky pohľadávky alebo len vybrané. Pri daňovo uznanom odpise je potrebné pripojiť doklad, na základe ktorého je možné vykonať odpis. Tento doklad sa zadá len raz a automaticky sa pripojí k odpisu každej pohľadávky dlžníka zaradenej do predmetného odpisu.
		8. Vytvorenie podrobného zoznamu exekučných konaní riešených v rámci exekučnej amnestie. Návrh štruktúry požadovaných atribútov. V zostave evidovať činnosti vykonané v rámci procesu zastavovania starej exekúcie, od Upovedomenia o zastavení starej cez podanie námietok až po ukončenie vymáhania.
		9. Vytvorenie obslužných procedúr na odstraňovanie vzniknutých problémov z bežnej činnosti. Predpoklad 10 MD.
		10. Doplnenie do WorkFlow odpis pohľadávky vrátene odpisov ZOUNEK verifikovanie ZFK 1 (správca/právnik) a ZFK 2 (riaditeľ odboru). Doplnenie tabuľky o vykonaní ZFK, ZFK 2 s príslušným technickým podpisom (nie skenom podpisu) do tlačových zostáv.
		11. Do WorkFlow Vyradenie/Preradenie pohľadávky zapracovať aj možnosť verifikovania ZFK 1 (správca/právnik) a ZFK 2 (riaditeľ odboru). Doplnenie tabuľky o vykonaní ZFK 1, ZFK 2 s príslušným technickým podpisom (nie skenom podpisu) do tlačových zostáv.Zapracovať generovanie výstupu – v excelovskom tvare  za jednotlivé skupiny vyradenia /preradenia. Štruktúra excelovského výstupu je zhodná so štruktúrou výstupu pri odpisoch.
		12. Vytvorenie WorkFlow na žiadosť o zmenu dlžníka, žiadosť o opravu splátky, žiadosť SKAS o náhradu trov. Verifikovanie VK, ZFK1, HP aZFK2 v príslušných WF by mali byť realizované obdobne ako v zostavách 15.30, 15.31., 15.32. Vytvorenie výstupnej zostavy pre odbor ekonomiky na vykonanie schválenej operácie.
		13. Vytvorenie prostredia pre spracovanie Refundácie, ktoré bude zahŕňať:
			1. import údajov z doručených faktúr a súvisiacich dokumentov (import údajov VETY - úložiska), uloženie do nových štruktúr, možnosť opravy naimportovaných dát, posúdenie prípadu a možnosť vyjadrenia súhlasu/nesúhlasu s preplatením zaplatených trov,
			2. východiskom bude zostava všetkých starých exekúcií,
			3. súčasťou štruktúry dát bude aj identifikácia postupcu a vlny postúpenia a na to nadväzujúce stanovisko SK, a. s. k povinnosti preplácania trov exekúcie
			4. posúdenie povinnosti úhrady trov určeným zamestnancom vrátane možnosti vyjadrenia hromadného nesúhlasu,
			5. výsledkom bude súhlas (úhrada) alebo nesúhlas s refundáciou pre odbor ekonomiky. Vytvorenie zostavy pre odbor ekonomiky,
			6. následkom otvorenia Refundácie na príslušnej exekúcii bude aj prípadné spustenie WorkFlow Starej exekúcie (aby bol zabezpečený presun starej exekúcie z nultej zostavy do odpisu/vyradenia alebo repodaja).
		14. Vytvorenie prostredia pre spracovanie Refakturácií, ktoré bude zahŕňať:
			1. pohľadávky s určeným dôvodom zatvorenia, u ktorých došlo k úhrade trov starej exekúcie,
			2. posúdenie možnosti refakturácie trov starej exekúcie určeným zamestnancom,
			3. výsledkom bude požiadavka na odbor ekonomiky o refakturáciu trov starej exekúcie. Vytvorenie zostavy pohľadávok k refakturácii, označenie pohľadávok, vytvorenie WorkFlow pre označené pohľadávky. Vytvorenie stránky/Zostavy refakturácie pre obsluhu WorkFlow s možnosťou zmeny stavu. Posledný stav označený ako „OE“ bude slúžiť pre vytvorenie zoznamu pre odbor ekonomiky na vystavenie faktúry pre preplatenie už zaplatených trov. Zostava bude obsahovať údaj o postupcovi.
		15. Automatické nahranie pohľadávok do právneho úkonu typu konkurz (sekcia 5b prihlášky a prieskum) s vopred definovanými parametrami.
		16. Rezerva na nepredvídané potreby úpravy systému a nové požiadavky, ktoré vzniknú v priebehu platnosti zmluvy predpoklad 10 MD.
	3. Súčasťou predmetu plnenia podľa ods. 1, 2 tohto článku sú aj nasledujúce služby:
2. Vypracovanie detailnej funkčnej špecifikácie schválenej obomi Zmluvnými stranami.
3. Úprava aplikácie na základe analýzy.
4. Implementačné a programátorské práce.
5. Testovacie práce a uvedenie do ostrej prevádzky.
	1. Objednávateľ sa zaväzuje predmet plnenia prevziať a zaplatiť Zhotoviteľovi dohodnutú cenu podľa článku 4 tejto Zmluvy.

## Miesto, čas a spôsob plnenia

* 1. Zhotoviteľ sa zaväzuje odovzdať Objednávateľovi predmet plnenia v dohodnutom rozsahu a kvalite, podľa špecifikácie uvedenej v článku 2 Zmluvy v sídle Objednávateľa. Prípadné plnenie mimo rozsah článku 2 vykoná Zhotoviteľ na základe súhlasu obidvoch Zmluvných strán. Súvisiace programátorské práce vykoná Zhotoviteľ vo svojom sídle.
	2. Zhotoviteľ bude jednotlivé služby vykonávať na základe písomných požiadaviek (čiastkových objednávok) Objednávateľa, pričom obsah každej objednávky Zmluvné strany vopred prerokujú a dohodnú technické i realizačné podmienky plnenia vrátane času plnenia tak, aby zhotoviteľ mohol vykonať plnenie v zmysle čiastkových objednávok Objednávateľa riadne a včas a v súlade s odsekom 3.4. tohto článku.
	3. Objednávateľ bude čiastkové objednávky vystavovať na základe svojej potreby.
	4. Obdobie pre realizovanie plnení podľa čiastkových objednávok Objednávateľa v zmysle odseku 3.2. trvá 12 mesiacov odo dňa nadobudnutia účinnosti tejto Zmluvy.
	5. Zmluvné strany sa dohodli, že Objednávateľ prevezme predmet plnenia resp. jednotlivé čiastkové plnenia protokolárne, na základe výzvy Zhotoviteľa, pričom Zmluvné strany pristúpia k podpisu odovzdávajúceho a preberacieho protokolu najneskôr do 7 dní po odsúhlasení vyúčtovania podľa článku 5 ods. 5.1. tejto Zmluvy. Výzvu je postačujúce doručiť na emailovú adresu kontaktnej osoby Objednávateľa. Protokol o odovzdaní a prevzatí predmetu plnenia musí byť datovaný a podpísaný oboma Zmluvnými stranami. Za deň prevzatia plnenia Objednávateľom sa považuje deň podpisu preberacieho protokolu oboma Zmluvnými stranami.
	6. Zmluvné strany sa dohodli, že Zhotoviteľ odovzdá Objednávateľovi predmet plnenia resp. čiastkového plnenia v písomnej forme a zároveň aj v elektronickej forme podľa dohody (vo formáte doc., pdf. na CD/USB nosiči).

## Cena

* 1. Zmluvné strany sa dohodli, že Objednávateľ zaplatí Zhotoviteľovi za predmet plnenia cenu v maximálnej celkovej výške ................ **Eur bez DPH** (slovom .................... Eur). Táto cena predstavuje súčet čiastkových cien za jednotlivé plnenia tvoriace predmet plnenia podľa článku 2 Zmluvy. Zmluvné strany sa môžu dohodnúť na znížení celkovej ceny za poskytnuté služby aj bez dodatku k Zmluve.
	2. Cena podľa ods. 4.1. tohto článku zahŕňa v sebe všetky náklady, ktoré vzniknú Zhotoviteľovi pri plnení predmetu plnenia alebo v súvislosti s ním ako aj odmenu za licenciu podľa článku 9 tejto Zmluvy.
	3. Zmluvné strany sa dohodli, že 5% z celkovej ceny podľa ods. 4.1 tohto článku bez DPH bude tvoriť rezervu na súvisiace resp. nepredvídané analytické a programátorské práce, ktorých potreba vznikne pri  plnení predmetu a v súvislosti s ním.
	4. Cenová ponuka predložená Zhotoviteľom Objednávateľovi tvorí Prílohu č. 1 tejto Zmluvy a je jej neoddeliteľnou súčasťou.

## Platobné podmienky

* 1. Objednávateľ sa zaväzuje platiť dohodnutú cenu podľa článku 4 tejto Zmluvy priebežne podľa rozsahu skutočne vykonaných prác a poskytnutých služieb na základe vyúčtovania vypracovaného Zhotoviteľom. Vyúčtovanie podlieha súhlasu Objednávateľa, pričom Zmluvné strany sa dohodli, že je postačujúce, ak bude takéto vyúčtovanie a súhlas zaslaný druhej Zmluvnej strane e-mailovou korešpondenciou. Následne Zmluvné strany pristúpia k podpisu odovzdávajúceho a preberacieho protokolu podľa článku 3 ods. 3.5. tejto Zmluvy.
	2. Cenu za poskytnuté služby je Zhotoviteľ oprávnený účtovať po  obojstrannom podpísaní odovzdávajúceho a preberacieho protokolu.
	3. V prípade odstúpenia od tejto Zmluvy podľa bodu 8.4. a 8.5. tejto Zmluvy je Zhotoviteľ oprávnený bez zbytočného odkladu vyúčtovať Objednávateľovi alikvotnú časť ceny za plnenie vykonané podľa tejto Zmluvy.
	4. Zhotoviteľ má povinnosť vystaviť na zmluvnú cenu alebo iné finančné plnenie podľa tejto Zmluvy riadny daňový doklad – faktúru v súlade s ustanoveniami zákona č. 222/2004 Z. z. o dani z pridanej hodnoty v znení neskorších predpisov, ktorej údaje budú zhodné s údajmi uvedenými v tejto Zmluve a taký daňový doklad (faktúru) doručiť objednávateľovi.
	5. Splatnosť ceny, pokiaľ nie je v tejto Zmluve dohodnuté inak, je 14 dní od vystavenia daňového dokladu (faktúry) Zhotoviteľom, ktorý musí obsahovať všetky náležitosti vyplývajúce z príslušných všeobecne záväzných právnych predpisov. Objednávateľ je oprávnený v lehote splatnosti vrátiť daňový doklad, ktorý obsahuje nesprávne alebo neúplné údaje. Lehota splatnosti nového daňového dokladu s opravenými/doplnenými údajmi plynie odo dňa vystavenia tohto nového daňového dokladu.
	6. Objednávateľ splní svoju povinnosť zaplatiť dohodnutú cenu riadne a včas za predpokladu, že najneskôr posledný deň splatnosti bude odpísaná príslušná celá fakturovaná suma z účtu Objednávateľa.
	7. Zhotoviteľ berie na vedomie, že v zmysle zákona č. 215/2019 Z. z. o zaručenej elektronickej fakturácii a centrálnom ekonomickom systéme a o doplnení niektorých zákonov (ďalej len „zákon č. 215/2019“) mu vznikne povinnosť vydávať, okrem faktúry podľa ods. 3 a ods. 4. tohto článku zmluvy, aj zaručenú elektronickú faktúru podľa zákona č. 215/2019. Objednávateľ berie na vedomie, že v zmysle zákona č. 215/2019 mu vznikne povinnosť prijímať od zhotoviteľa, okrem faktúry podľa ods. 3 a ods. 4. tohto článku zmluvy, aj zaručenú elektronickú faktúru, ktorú bude povinný vydávať zhotoviteľ podľa zákona č. 215/2019.

## Zodpovednosť za vady

* 1. Zhotoviteľ výslovne prehlasuje, že poskytuje záruku na plnenia podľa tejto Zmluvy, a to po dobu 24 mesiacov od podpisu preberacieho protokolu podľa článku 3 tejto Zmluvy oboma Zmluvnými stranami.
	2. Objednávateľ sa zaväzuje písomne oznámiť vadu najneskôr do 5 pracovných dní od jej zistenia. Relevantným je aj oznámenie e-mailovou korešpondenciou kontaktnej osobe Zhotoviteľa.
	3. V prípade výskytu vady v záručnej dobe podľa bodu 6.1. sa Zhotoviteľ zaväzuje bez zbytočného odkladu a na vlastné náklady vadu odstrániť.

## Povinnosť mlčanlivosti

* 1. Zmluvné strany sa zaväzujú, že budú považovať za dôverné všetky ustanovenia tejto Zmluvy a všetky informácie, ktoré vyplývajú z tejto Zmluvy a ktoré nie sú všeobecne známeho charakteru alebo verejne prístupné alebo ktoré sa Zmluvné strany dozvedeli v súvislosti s uzavretím či plnením tejto Zmluvy, a že tieto informácie nebudú žiadnym iným spôsobom rozširovať či iným spôsobom oznamovať tretím osobám bez predchádzajúceho písomného súhlasu druhej Zmluvnej strany. Povinnosť mlčanlivosti a ochrany dôverných informácií zostáva v platnosti aj po ukončení platnosti či účinnosti tejto Zmluvy.
	2. O skutočnostiach týkajúcich sa druhej Zmluvnej strany, o ktorých sa v súvislosti s predmetom plnenia Zmluvné strany dozvedia a ktorých oznámenie tretím osobám by mohlo poškodiť oprávnené záujmy druhej Zmluvnej strany, sú povinné obe Zmluvné strany zachovávať mlčanlivosť a zabezpečiť ich proti zneužitiu. Táto povinnosť trvá aj po skončení platnosti či účinnosti tejto Zmluvy.

## Sankcie a ukončenie zmluvy

* 1. V prípade omeškania Zhotoviteľa s plnením má Objednávateľ nárok na zmluvnú pokutu vo výške 0,5 % z ceny plnenia resp. jeho časti za každý deň omeškania. Tým nie je dotknutý nárok Objednávateľa na prípadnú náhradu škody. Zmluvné strany sa dohodli, že v prípade ak Objednávateľovi vznikne nárok na zmluvnú pokutu, je oprávnený tento nárok započítať na dohodnutú cenu plnenia resp. čiastkového plnenia, a zaplatiť Zhotoviteľovi cenu plnenia resp. čiastkového plnenia zníženú o sumu vo výške vzniknutého nároku na zmluvnú pokutu.
	2. Zhotoviteľ nie je v omeškaní s plnením svojho záväzku po dobu omeškania alebo neposkytnutia súčinnosti Objednávateľa. V takomto prípade sa lehota plnenia posúva o dobu trvania prekážky sa strane Objednávateľa.
	3. Zmluva môže byť vypovedaná bez uvedenia dôvodu ktoroukoľvek Zmluvnou stranou. Výpovedná lehota je 1 mesiac a začne plynúť prvým dňom mesiaca nasledujúcim po mesiaci, v ktorom bola písomná výpoveď doručená druhej Zmluvnej strane.
	4. Objednávateľ má právo odstúpiť od Zmluvy písomným oznámením doručeným Zhotoviteľovi, ak Zhotoviteľ:
1. poruší svoje povinnosti uvedené v tejto Zmluve a svoje konanie nenapraví ani v primeranej lehote písomne mu stanovenej Objednávateľom.
2. hrubým spôsobom poruší svoje povinnosti uvedené v tejto Zmluve. Za hrubé porušenie Zmluvy sa považuje porušenie povinností podľa článku 7 Zmluvy, ako aj omeškanie Zhotoviteľa s plnením predmetu plnenia podľa článku 2 Zmluvy viac ako 20 dní podľa jednotlivých objednávok (bod 3.2. Zmluvy). To neplatí, ak k omeškaniu došlo z dôvodov na strane Objednávateľa.
3. vstúpi do likvidácie alebo je podaný návrh na konkurz na jeho majetok alebo je vyhlásený konkurz na jeho majetok.
	1. Zhotoviteľ má právo odstúpiť od Zmluvy písomným oznámením doručeným Objednávateľovi, ak Objednávateľ:
4. je o viac ako 20 dní v omeškaní s úhradou ceny vyúčtovanej Zhotoviteľom podľa článku 4 tejto Zmluvy. To neplatí, ak k omeškaniu došlo z dôvodov na strane Zhotoviteľa.
5. vstúpi do likvidácie alebo je podaný návrh na vyhlásenie konkurzu na jeho majetok alebo je vyhlásený konkurz na jeho majetok.

## Licencia

* 1. Zhotoviteľ udeľuje Objednávateľovi na plnenie poskytnuté podľa článku 2 tejto Zmluvy nevýhradnú, územne vecne a časovo neobmedzenú licenciu podľa ustanovení zákona č. 185/2015 Z.z. Autorský zákon.
	2. Zmluvné strany sa výslovne dohodli, že odmena za poskytnutie licencie je zahrnutá v celkovej cene plnenia podľa článku 4 tejto Zmluvy.
	3. Zhotoviteľ je povinný dodať Objednávateľovi na základe jeho žiadosti najaktuálnejšiu verziu komentovaných zdrojových kódov a dátového modelu predmetu plnenia, na ktoré sa vzťahuje licencia, s tým že Objednávateľ je oprávnený tieto bez akéhokoľvek časového a vecného obmedzenia použiť (vrátane možnosti ich dekompilácie a akýchkoľvek iných spôsobov úpravy).

## Kontaktné osoby

* 1. Kontaktné osoby Objednávateľa:

............................, mail: @konsolidacna.sk, tel.:+421903829...

............................, mail: @konsolidacna.sk, tel.: +421257289...

* 1. Kontaktné osoby Zhotoviteľa:

...................................., mail: ............................

## Ochrana osobných údajov

* 1. V súlade s čl. 28 ods. 3 Nariadenia Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov, ktorým sa zrušuje smernica 95/46 ES (Nariadenie GDPR) a v súlade so  zákonom č. 18/2018 Z.z. o ochrane osobných údajov a o zmene a doplnení niektorých zákonov uzavreli Zmluvné strany dňa ............................ medzi sebou Zmluvu o spracúvaní osobných údajov, v ktorej vystupuje Objednávateľ na strane prevádzkovateľa a Zhotoviteľ na strane sprostredkovateľa (ďalej len „Zmluva OU“).
	2. V prípade akýchkoľvek rozporov medzi ustanoveniami Zmluvy OU a akýmikoľvek inými zmluvami alebo dohodami medzi Zmluvnými stranami vrátane tejto Zmluvy, majú ustanovenia Zmluvy OU prednosť, ak sa rozpor akýmkoľvek spôsobom dotýka spracúvania osobných údajov.

## Záverečné ustanovenia

12.1. Zmluva nadobúda platnosť dňom jej podpísania obidvomi Zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky v zmysle zákona č. 211/2000 Z.z. Ak vyplýva povinnosť zverejniť Zmluvu obom zmluvným stranám v Centrálnom registri zmlúv, tak podľa ust. § 5a ods. 13 zákona č. 211/2000 Z.z. rozhodujúce pre nadobudnutie jej účinnosti je prvé zverejnenie Zmluvy, tzn. zverejnenie, ktoré nastane skôr.

12.2. V prípade, že niektoré ustanovenia tejto Zmluvy budú vyhlásené za neplatné alebo neúčinné, zostávajú ostatné ustanovenia tejto Zmluvy platné a účinné. Zmluvné strany sa zaväzujú nahradiť bez zbytočného odkladu neplatné a / alebo neúčinné ustanovenie tejto Zmluvy ustanovením platným a / alebo účinným, ktoré bude zodpovedať ich prejavu vôle urobeného touto zmluvou.

12.3. Právne vzťahy založené touto Zmluvou a vzťahy s ňou súvisiace sa riadia právnym poriadkom Slovenskej republiky a ustanoveniami zákona č. 513/1991 Zb. Obchodného zákonníka.

12.4. Zmluva je vyhotovená v slovenskom jazyku v štyroch rovnopisoch s platnosťou originálu, z ktorých dva rovnopis obdrží Zhotoviteľ a tri rovnopisy obdrží Objednávateľ.

12.5. Zmluvné strany prehlasujú, že táto Zmluva je prejavom ich slobodnej, vážnej, určitej a zrozumiteľnej vôle, že ju uzatvárajú dobrovoľne, nie v tiesni, pod nátlakom alebo za nápadne jednostranne nevýhodných podmienok. S  obsahom Zmluvy sa oboznámili a porozumeli mu na dôkaz čoho pripájajú svoje podpisy.

**Prílohy:**

Príloha č. 1 Cenová ponuka predložená Zhotoviteľom

V Bratislave, dňa

 ………………………………………….. …………………………………………..

 Slovenská konsolidačná, a. s. Slovenská konsolidačná, a.s.

V xy, dňa

 ………………………………………….. …………………………………………..

 zástupca zhotoviteľa zástupca zhotoviteľa